
DR.30.10.2017                                                        1                   

 

MALAYSIA 

DEWAN RAKYAT 

PARLIMEN KETIGA BELAS 

PENGGAL KELIMA 

MESYUARAT KETIGA  

Isnin, 30 Oktober 2017 

Mesyuarat dimulakan pada pukul 10.00 pagi 

DOA 

[Timbalan Yang di-Pertua (Dato' Sri Haji Ismail bin Haji Mohamed Said) 
mempengerusikan Mesyuarat] 

______________________________________________________________________ 

 

JAWAPAN-JAWAPAN LISAN BAGI PERTANYAAN-PERTANYAAN 

 

1. Dato' Seri Tiong King Sing [Bintulu] minta Perdana Menteri menyatakan, apakah 
hasil lawatan kerja Perdana Menteri ke Amerika Syarikat pada September lalu dan apakah 
kejayaan yang telah dicapai melalui lawatan tersebut. 

 

 Perdana Menteri dan Menteri Kewangan [Dato' Sri Mohd. Najib bin Tun Abdul 
Razak]: Tuan Yang di-Pertua, izinkan saya menjawab bersekali dengan pertanyaan Yang 
Berhormat Simpang Renggam pada 30 Oktober; Yang Berhormat Ketereh pada 8 November; 
Yang Berhormat Tenom pada 13 November; Yang Berhormat Ipoh Timur pada 14 November; 
Yang Berhormat Kota Tinggi pada 16 November; Yang Berhormat Dungun pada 20 
November; Yang Berhormat Kerian pada 21 November; dan Yang Berhormat Paya Besar 
pada 29 November yang bertanyakan soalan berkaitan perkara yang sama. 

 Timbalan Yang di-Pertua [Dato' Sri Haji Ismail bin Haji Mohamed Said]: Ya, sila. 

 Dato' Sri Mohd. Najib bin Tun Abdul Razak: Tuan Yang di-Pertua, hubungan dua 
hala Malaysia dan Amerika Syarikat telah terjalin sejak tahun 1957. Malaysia dan Amerika 
Syarikat mempunyai hubungan dua hala yang mesra serta telah menjalinkan kerjasama yang 
erat dalam pelbagai bidang. Hubungan yang baik ini telah dipertingkatkan ke tahap 
perkongsian komprehensif atau comprehensive partnership sejak tahun 2014 dalam pelbagai 
bidang kerjasama utama seperti politik, ekonomi, keselamatan, pertahanan dan sebagainya.  
Selain itu untuk makluman Ahli Dewan juga, Amerika Syarikat merupakan rakan dagang 
ketiga terbesar bagi Malaysia bagi tahun 2016 dengan jumlah dagangan sebanyak RM135.9 
bilion.   

 Tuan Yang di-Pertua, lawatan kerja saya ke Amerika Syarikat adalah di atas 
jemputan Presiden Donald Trump dan telah berjalan dengan jayanya.  Lawatan ini telah 
meningkat dan memperkukuhkan lagi hubungan dua hala Malaysia-Amerika Syarikat baik 
daripada segi politik, ekonomi serta kerjasama dengan Amerika Syarikat di peringkat 
antarabangsa.  Pelbagai bidang kerjasama dua hala telah dibincangkan terutama dalam 
bidang perdagangan dan pelaburan, keselamatan serta tindakan-tindakan bagi membanteras 
keganasan. 

 Tuan Yang di-Pertua, aspek hubungan perdagangan dan pelaburan dua hala 
merupakan salah satu komponen utama lawatan saya ke Amerika Syarikat. Aspek ini 
dititikberatkan memandangkan pentadbiran Amerika Syarikat yang diketuai oleh Presiden 
Donald Trump dilihat mempunyai pandangan berbeza berhubung dasar ekonomi 
perdagangan dan pelaburan yang diamalkan oleh pentadbiran Amerika Syarikat sebelum ini. 

 Antara pendirian-pendirian utama Presiden Trump yang dilihat boleh beri impak 
kepada Malaysia adalah seperti berikut: kepercayaan bahawa defisit perdagangan yang 
dihadapi oleh Amerika Syarikat semakin bertambah sejak tahun 1975 dan keinginan Amerika 



MALAYSIA DEWAN RAKYAT PARLIMEN KETIGA BELAS PENGGAL KELIMA MESYUARAT KETIGA Isnin, 30 Oktober 2017 Mesyuarat dimulakan pada pukul 10.00 pagi DOA [Timbalan Yang di-Pertua (Dato' Sri Haji Ismail bin Haji Mohamed Said) mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. 1. Dato' Seri Tiong King Sing [Bintulu] minta Perdana Menteri menyatakan, apakah hasil lawatan kerja Perdana Menteri ke Amerika Syarikat pada September lalu dan apakah kejayaan yang telah dicapai melalui lawatan tersebut. Perdana Menteri dan Menteri Kewangan [Dato' Sri Mohd. Najib bin Tun Abdul Razak]: Tuan Yang di-Pertua, izinkan saya menjawab bersekali dengan pertanyaan Yang Berhormat Simpang Renggam pada 30 Oktober; Yang Berhormat Ketereh pada 8 November; Yang Berhormat Tenom pada 13 November; Yang Berhormat Ipoh Timur pada 14 November; Yang Berhormat Kota Tinggi pada 16 November; Yang Berhormat Dungun pada 20 November; Yang Berhormat Kerian pada 21 November; dan Yang Berhormat Paya Besar pada 29 November yang bertanyakan soalan berkaitan perkara yang sama. Timbalan Yang di-Pertua [Dato' Sri Haji Ismail bin Haji Mohamed Said]: Ya, sila. Dato' Sri Mohd. Najib bin Tun Abdul Razak: Tuan Yang di-Pertua, hubungan dua hala Malaysia dan Amerika Syarikat telah terjalin sejak tahun 1957. Malaysia dan Amerika Syarikat mempunyai hubungan dua hala yang mesra serta telah menjalinkan kerjasama yang erat dalam pelbagai bidang. Hubungan yang baik ini telah dipertingkatkan ke tahap perkongsian komprehensif atau comprehensive partnership sejak tahun 2014 dalam pelbagai bidang kerjasama utama seperti politik, ekonomi, keselamatan, pertahanan dan sebagainya. Selain itu untuk makluman Ahli Dewan juga, Amerika Syarikat merupakan rakan dagang ketiga terbesar bagi Malaysia bagi tahun 2016 dengan jumlah dagangan sebanyak RM135.9 bilion. Tuan Yang di-Pertua, lawatan kerja saya ke Amerika Syarikat adalah di atas jemputan Presiden Donald Trump dan telah berjalan dengan jayanya. Lawatan ini telah meningkat dan memperkukuhkan lagi hubungan dua hala Malaysia-Amerika Syarikat baik daripada segi politik, ekonomi serta kerjasama dengan Amerika Syarikat di peringkat antarabangsa. Pelbagai bidang kerjasama dua hala telah dibincangkan terutama dalam bidang perdagangan dan pelaburan, keselamatan serta tindakan-tindakan bagi membanteras keganasan. Tuan Yang di-Pertua, aspek hubungan perdagangan dan pelaburan dua hala merupakan salah satu komponen utama lawatan saya ke Amerika Syarikat. Aspek ini dititikberatkan memandangkan pentadbiran Amerika Syarikat yang diketuai oleh Presiden Donald Trump dilihat mempunyai pandangan berbeza berhubung dasar ekonomi perdagangan dan pelaburan yang diamalkan oleh pentadbiran Amerika Syarikat sebelum ini. Antara pendirian-pendirian utama Presiden Trump yang dilihat boleh beri impak kepada Malaysia adalah seperti berikut: kepercayaan bahawa defisit perdagangan yang dihadapi oleh Amerika Syarikat semakin bertambah sejak tahun 1975 dan keinginan Amerika.